2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัทเงินทุน ธนชาติ จำกัด (มหาชน) (“บริษัทฯ”)
ได้รับอนุญาตจากกระทรวงการคลังให้ประกอบธุรกิจประเภทเงินทุนและหลักทรัพย์ตั้งแต่ปี 2517
ในชื่อ “บริษัทเงินทุนหลักทรัพย์ แคปปิตอล ทรัสต์ จำกัด” ปี 2518
เข้าเป็นสมาชิกตลาดหลักทรัพย์แห่งประเทศไทยหมายเลข 16 ปี 2523 ธนาคารแห่งประเทศไทย
(“ธปท.”) อนุญาตให้ธนาคารไทยพาณิชย์เข้าเป็นผู้ถือหุ้นใหญ่ของบริษัทฯ โดยเปลี่ยนชื่อเป็น
"บริษัทเงินทุนหลักทรัพย์ ธนชาติ จำกัด" และปี 2525 บริษัทฯ
เข้าจดทะเบียนในตลาดหลักทรัพย์แห่งประเทศไทย
พร้อมด้วยคณะผู้บริหารชุดใหม่ที่ยังคงบริหารงานสืบเนื่องมาจนถึงปัจจุบัน โดย ปี 2540
นับเป็นจุดเริ่มแห่งการเปลี่ยนแปลงที่สำคัญของบริษัทฯ โดยบริษัทฯ
มุ่งเน้นธุรกิจที่ให้บริการทางการเงินครบวงจรด้วยการขยายฐานการให้บริการทางการเงินเพิ่มเติมนอกจากธุรกิจเงินทุนผ่านทางบริษัทในกลุ่มธนชาต
ซึ่งมีทั้งธุรกิจธนาคาร ธุรกิจหลักทรัพย์ ธุรกิจประกันภัย ธุรกิจประกันชีวิต
ธุรกิจจัดการกองทุนและธุรกิจบริหารสินทรัพย์

ปี 2547 บริษัทฯ ได้ดำเนินการขยายธุรกิจไปสู่ภูมิภาคมากขึ้น โดยเน้นทางการเงินของบริษัทในกลุ่ม
ธนชาตแบบครบวงจร
พร้อมทั้งได้วางนโยบายในการรักษาความเป็นผู้นำในธุรกิจเช่าซื้อรถยนต์ใหม่และขยายส่วนแบ่งการตลาดเช่าซื้อรถยนต์มือสองให้มากขึ้น
นอกจากนี้บริษัทฯ ได้ดำเนินธุรกิจตามหลักบรรษัทภิบาลที่ดี ทำให้บริษัทฯได้รับคัดเลือกให้ติดอันดับ 1
ใน 5 บริษัทที่ได้คะแนนสูงสุดด้านบรรษัทภิบาล จากผลการศึกษาของสแตนดาร์ด แอนด์ พัวร์
และศูนย์รายงานการเงินและธรรมาภิบาลของมหาวิทยาลัยแห่งชาติสิงคโปร์
รวมทั้งได้รับคัดเลือกให้เป็นบริษัทที่ติดอันดับกลุ่มที่ได้รับคะแนนประเมินสูงสุด 25
เปอร์เซ็นต์แรกของบริษัทจดทะเบียนทั้งหมด 337 บริษัท (Top Quartile Companies)
ในโครงการ “Corporate Governance Report of Thai Listed Companies 2003”
ที่ประเมินโดยสมาคมส่งเสริมสถาบันกรรมการบริษัทไทย (IOD)
โดยการสนับสนุนของตลาดหลักทรัพย์แห่งประเทศไทยและสำนักงานคณะกรรมการ ก.ล.ต.
และบริษัท ฟิทซ์ เรทติ้งส์ (ประเทศไทย) จำกัด ได้ประกาศอันดับเครดิตภายในประเทศ
(National Ratings) ระยะยาวที่ระดับ A-(tha) ให้กับบริษัทเงินทุน ธนชาติ จำกัด (มหาชน)
ด้วยแนวโน้มมีเสถียรภาพและสะท้อนถึงความเพียงพอของเงินทุนของบริษัทฯ
รวมทั้งผลกำไรที่ปรับตัวดีขึ้น

ปี 2548 บริษัทฯ
ได้รับอนุมัติจากกระทรวงการคลังให้ดำเนินการตามแผนงานการปรับโครงสร้างการประกอบธุรกิจของกลุ่มธนชาต
โดยบริษัทฯ จะต้องคืนใบอนุญาตประกอบธุรกิจเงินทุนภายในเวลา 1 ปี
หลังจากได้รับการอนุมัติแผนการปรับโครงสร้างดังกล่าว และจะมีสถานะเป็นบริษัทแม่ของกลุ่มธนชาต
(Holding Company)

2.2 การเปลี่ยนแปลงและพัฒนาการที่สำคัญของกลุ่มธนชาตในปี 2549

ในปี 2549 บริษัท ทุนธนชาต จำกัด (มหาชน) และบริษัทในกลุ่มธนชาตมีการเปลี่ยนแปลงและพัฒนา
การดำเนินงานในด้านต่างๆ ประกอบด้วย ด้านการบริหารจัดการ ด้านเทคโนโลยี ด้านสาขา
ด้านการให้บริการ ด้านผลิตภัณฑ์ทางการเงิน รางวัลเกียรติคุณกลุ่มธนชาต ดังนี้

2.2.1 ด้านการบริหารจัดการ

-   บริษัท ทุนธนชาต จำกัด (มหาชน) (ชื่อเดิม บริษัทเงินทุน ธนชาติ จำกัด (มหาชน)
    ได้แปรสภาพเป็น Financial Holding Company
    และคืนใบอนุญาตประกอบธุรกิจเงินทุนเมื่อวันที่ 31 มีนาคม 2549
    และได้จดทะเบียนเปลี่ยนชื่อเป็น “บริษัท ทุนธนชาต จำกัด (มหาชน)”
    และเปลี่ยนชื่อย่อในระบบการซื้อขายหลักทรัพย์เป็น “TCAP” เมื่อวันที่ 3 เมษายน 2549
    และในปี 2549 บริษัทร่วมกับธนาคารธนชาต จำกัด (มหาชน)
    ได้เสนอจัดตั้งกลุ่มธุรกิจทางการเงินตามเกณฑ์การกำกับแบบรวมกลุ่ม (Consolidated
    Supervision) ซึ่งได้รับอนุญาตจากธนาคารแห่งประเทศไทย เมื่อวันที่ 21 ธันวาคม 2549

-   ธนาคารธนชาต จำกัด (มหาชน) (“ธนาคารธนชาต”)
    นอกเหนือจากการร่วมจัดตั้งกลุ่มธุรกิจทางการเงินแล้วธนาคารธนชาตมีการเปลี่ยนแปลงและพัฒนาที่สำคัญ
    คือ การปรับความเหมาะสมของหน่วยงานและโครงสร้างองค์กรของธนาคาร
    การปรับรูปแบบการบริหารจัดการและการรวมงานปฏิบัติการ
    การปรับรูปแบบและกระบวนการพัฒนาผลิตภัณฑ์ การสร้างวัฒนธรรมองค์กรโดยให้ความสำคัญกับ
    Thanachart New DNA
    โดยการดำเนินที่กล่าวทั้งหมดเพื่อบรรลุเป้าหมายร่วมกันของกลุ่มธนชาต
    ในการเป็นธนาคารที่มีบริการทางการเงินครบวงจร (Universal Banking)
    การตอบสนองความต้องการของลูกค้าเป็นหลัก (Customer Centric) และความร่วมมือ
    ความเป็นหนึ่งเดียวกันของทุกหน่วยงาน (Synergy)

-   บริษัทหลักทรัพย์ ธนชาต จำกัด (มหาชน)

1.  เปลี่ยนชื่อย่อบริษัทจาก “NATSEC” เป็น “TNS” ตั้งแต่วันที่ 3 กรกฎาคม 2549

2.  เปลี่ยนชื่อ website บริษัทจาก www.thanachartsec.com เป็น www.TNSitrade.com

-   บริษัทหลักทรัพย์จัดการกองทุน ธนชาต จำกัด ได้มีการปรับปรุงโครงสร้างองค์กร
    โดยมีการจัดแบ่งสายงานตามลักษณะประเภทของลูกค้ามากกว่าการแบ่งตามผลิตภัณฑ์
    รวมทั้งแยกสายงานสนับสนุนออกจากสายงานที่เกี่ยวข้องกับธุรกิจหลัก
    เพื่อให้มีความชัดเจนและความคล่องตัวในการปฏิบัติงานมากยิ่งขึ้น รายละเอียดปรากฏดังนี้

1.  สายการตลาด ประกอบด้วย กลุ่มพัฒนาผลิตภัณฑ์และส่งเสริมการตลาด กลุ่มการตลาด (ขาย)
    และกลุ่มบริการลูกค้า

2.  สายปฏิบัติการ ประกอบด้วย กลุ่มปฏิบัติการและบัญชีกองทุน
    และกลุ่มงานบริการและงานทะเบียน

3.  กลุ่มบริหารการลงทุน

4.  กลุ่มงานสนับสนุนธุรกิจ ประกอบด้วย หน่วยงานระบบสารสนเทศและเทคโนโลยี
    หน่วยงานบริหารงานบุคคล หน่วยงานธุรการ หน่วยงานบัญชีและงบประมาณ หน่วยงานกฎหมาย
    สำนักกรรมการบริหาร

5.  กลุ่มงานอิสระ ประกอบด้วย สำนักกำกับดูแลกฎระเบียบและการปฏิบัติงาน

-   บริษัท ธนชาตประกันภัย จำกัด

จากการประชุมคณะกรรมการบริษัทเมื่อวันที่ 27 มิถุนายน 2549 มีมติแต่งตั้งกรรมการใหม่ 1 ท่าน
คือ นายบันเทิง ตันติวิท ในตำแหน่ง รองประธานกรรมการ

2.2.2 ด้านเทคโนโลยี

-   บริษัท ทุนธนชาต จำกัด (มหาชน) และธนาคารธนชาต จำกัด (มหาชน)
    พัฒนาระบบเทคโนโลยีสารสนเทศรองรับการดำเนินธุรกิจธนาคารพาณิชย์ (Core Banking)
    ซึ่งเป็นโครงการต่อเนื่องจากปี 2549
    โดยคาดว่าจะนำระบบบางระบบมาใช้ได้อย่างสมบูรณ์ในปี 2550
    ซึ่งรายละเอียดได้เปิดเผยรายงานการพัฒนาด้านเทคโนโลยีไว้ในหัวข้อ 4.
    “การวิจัยและพัฒนา” หน้า 4-1

-   บริษัทหลักทรัพย์ ธนชาต จำกัด (มหาชน) ได้พัฒนาระบบการให้บริการ ดังนี้

1.  พัฒนาบริการ Daily Research Mail
    ซึ่งเป็นบริการส่งบทวิเคราะห์หุ้นรายวันให้กับลูกค้าที่เปิดบัญชีซื้อขายหลักทรัพย์กับเจ้าหน้าที่การตลาดทางอีเมล์ทุกเช้าก่อนตลาดฯ
    เปิดทำการ ซึ่งถือเป็นการเพิ่มความรวดเร็วในการเข้าถึงข้อมูลของลูกค้า

2.  พัฒนาระบบ Thanachart Easy Info ซึ่งเป็นระบบการดูข้อมูลผ่าน GPRS WAP
    (wap.thanachartsec.co.th) จากเดิมให้มีเมนูการใช้งานที่สะดวกและมากขึ้น
    เพื่อให้ลูกค้าสามารถดูข้อมูลหลักทรัพย์ในรูปแบบต่างๆ ได้
    เช่นเดียวกับการดูข้อมูลผ่านอินเตอร์เน็ต รวมทั้งยังสามารถดูข้อมูล NAV
    ของกองทุนรวมได้อีกด้วย

3.  พัฒนาระบบ IFIS-d Trade SET50 Index Futures เพื่อใช้ในการส่งคำสั่งซื้อขาย
    SET50 Index Futures

4.  พัฒนาระบบการซื้อขายตราสารอนุพันธ์ร่วมกับทาง บริษัทเซ็ทเทรด ดอทคอม จำกัด
    เพื่อใช้ในการส่งคำสั่งซื้อขาย SET50 Index Futures ผ่านทางระบบอินเตอร์เน็ต

    -   บริษัทหลักทรัพย์จัดการกองทุน ธนชาต จำกัด ขยายขอบเขตการให้บริการ ดังนี้

1.  ปรับปรุงรูปแบบเว็บไซต์ และเพิ่มเว็บไซต์ภาษาอังกฤษ

2.  เพิ่มช่องทางการซื้อขายกองทุน ตรวจสอบสถานะการลงทุน และผลการลงทุนผ่านระบบโทรศัพท์
    (IVR)

    -   บริษัท ธนชาตประกันภัย จำกัด นำระบบ Electronics Claim File
        เข้ามาใช้เพื่อลดการจัดส่งไฟล์เอกสารจากสาขาเข้าสู่สำนักงานใหญ่
        เป็นผลให้การเปิดเคลมมีความรวดเร็วขึ้น ส่งผลให้ลูกค้า
        และคู่ค้าได้รับบริการด้านสินไหมทดแทนรถยนต์ที่รวดเร็วขึ้น

2.2.3 ด้านสาขา

-   ธนาคารธนชาต จำกัด (มหาชน) ได้เปิดสาขาใหม่ในปี 2549 จำนวน 67 สาขา
    โดยเป็นสาขาในเขตกรุงเทพฯ และปริมณฑลจำนวน 32 สาขา และในภูมิภาคจำนวน 45
    สาขา ทำให้ ณ สิ้นปี 2549 ธนาคารธนชาต มีสาขารวมทั้งสิ้นจำนวน 133 สาขา

-   บริษัทหลักทรัพย์ ธนชาต จำกัด (มหาชน) เปิดสำนักงานสาขาใหม่ในปี 2549 จำนวน 3
    สาขา เพื่อเพิ่มช่องทางการให้บริการลูกค้า ในขณะเดียวกันได้ปิดดำเนินการ จำนวน 3 สาขา
    ทำให้ ณ สิ้นปี 2549 บริษัทหลักทรัพย์ ธนชาต มีสาขาทั้งสิ้น 29 สาขา

-   บริษัท ธนชาตประกันภัย จำกัด มีสาขารวมทั้งสิ้น จำนวน 18 สาขา

2.2.4 ด้านการให้บริการ

-   ธนาคารธนชาต จำกัด (มหาชน)

  มีการดำเนินการพัฒนาผลิตภัณฑ์ในลักษณะแบบรวมศูนย์ (Centralization Product
  Development) เพื่อประโยชน์ต่อการพัฒนาผลิตภัณฑ์เพื่อทำ Cross-selling & Product
  Bundling
  และสามารถวิเคราะห์ความต้องการของผลิตภัณฑ์ที่ตรงตามความต้องการของกลุ่มลุกค้าเป้ามหายได้มากขึ้น
  นอกจากนั้นยังพัฒนากระบวนการพัฒนาผลิตภัณฑ์ใหม่ (Stage-gate Product Development
  Process)
  เพื่อให้มีมาตรฐานกระบวนการพัฒนาผลิตภัณฑ์ที่ตอบสนองความต้องการลูกค้าได้อย่างแท้จริง
  รวมถึงปรับรูปแบบการบริหารจัดการ โดยจัดให้สาขาขนาดใหญ่มีศูนย์การปฏิบัติงาน
  ซึ่งการปรับกระบวนการดังกล่าวจะทำให้ลูกค้าได้รับการตอบสนองด้วยผลิตภัณฑ์ที่ตรงความต้องการและบริการที่ดีอย่างรวดเร็ว

-   บริษัทหลักทรัพย์ ธนชาต จำกัด (มหาชน)

1.  เปิดให้บริการนายหน้าซื้อขายสัญญาซื้อขายล่วงหน้า (SET 50 Index Futures) เมื่อวันที่
    20 กรกฎาคม 2549

2.  เปิดให้บริการซื้อขายสัญญาซื้อขายล่วงหน้า (SET 50 Index Futures)
    ผ่านระบบอินเตอร์เน็ต เมื่อวันที่ 21 สิงหาคม 2549

    -   บริษัทหลักทรัพย์จัดการกองทุน ธนชาต จำกัด (บลจ.ธนชาต)

  1. ขยายขอบเขตการให้บริการซื้อขายหน่วยลงทุนผ่านเครือข่ายอินเทอร์เน็ตจาก 24 กองทุนในปี
  2548 เป็น ทุกกองทุนยกเว้นกองทุนที่ลงทุนในต่างประเทศ

  2. ขยายขอบเขตการให้บริการสั่งซื้อหน่วยลงทุนเป็นประจำโดยวิธีหักเงินจากบัญชีเงินฝาก
  (Savings plan) จาก 20 กองทุน เพิ่มขึ้นเป็น 27 กองทุน และจากเดิมที่ระบุเฉพาะวันที่ 1
  และ 16 ของเดือนในการหักเงินเปลี่ยนเป็นลูกค้าสามารถเลือกวันที่หักเงินได้ตามความต้องการ

-   บริษัท ธนชาตประกันภัย จำกัด

1.  ให้บริการ Care Center แบ่งเป็น

1)  Inbound : เป็นการให้บริการด้านการรับข้อร้องเรียนของลูกค้า เพื่อเข้าถึงปัญหาได้โดยตรง
    และนำมาติดตามแก้ไขได้ทันท่วงทีเป็นรายกรณี

2)  Outbound : เป็นการสอบถามด้านการบริการสินไหมของบริษัท
    รวมถึงการบริการของคู่ค้าของบริษัท
    เพื่อนำมาวิเคราะห์ประสิทธิภาพทั้งภายในและภายนอกบริษัทสำหรับปรับปรุงการบริการให้ลูกค้าได้รับความพึงพอใจสูงสุด

2.  เพิ่มจำนวนอู่ทั้งในกรุงเทพฯ และต่างจังหวัด ให้ใช้ระบบการอนุมัติราคา On-Line
    เพื่อให้อู่คู่สัญญาสามารถให้บริการได้รวดเร็วยิ่งขึ้น เนื่องจากสามารถปฏิบัติงานเสนอราคา
    และอนุมัติค่าอะไหล่และค่าบริการผ่านระบบ On-Line ได้ทันที
    จึงช่วยลดขั้นตอนและเพิ่มประสิทธิภาพการปฏิบัติงานเรื่องคุมราคาและสั่งซ่อม
    เป็นผลให้ผู้เอาประกันได้รับรถยนต์กลับไปใช้งานด้วยความพึงพอใจทั้งในด้านเวลาและประสิทธิภาพของงาน

3.  ปรับปรุงการจ่ายค่าบริการซ่อม ค่าอะไหล่ และค่าบริการสินไหม ให้แก่คู่ค้าผ่านบัญชีธนาคาร
    (Auto Payment) เป็นการลดขั้นตอนปฏิบัติงานภายใน
    และเพิ่มประสิทธิภาพในการจ่ายเงินให้แก่ คู่ค้าโดยโอนเข้าบัญชีโดยตรงทั้งในกรุงเทพฯ
    และต่างจังหวัด ทำให้คู่ค้าได้รับความสะดวกในการรับเงินจากบริษัท

2.2.5 ด้านผลิตภัณฑ์ทางการเงิน

-   ธนาคารธนชาต จำกัด (มหาชน)

  ธนาคารมีการพัฒนาผลิตภัณฑ์อย่างต่อเนื่องในทุกบริการ
  เพื่อให้สามารถตอบสนองความต้องการของลูกค้าได้ ซึ่งรายละเอียดได้เปิดเผยไว้ในหัวข้อ 3.
  “การประกอบธุรกิจของแต่ละกลุ่มธุรกิจ” หน้า 3-1

-   บริษัทหลักทรัพย์จัดการกองทุน ธนชาต จำกัด จัดตั้งกองทุนที่เสนอขายแก่ประชาชนทั่วไปรวม
    14 กองทุน โดยเป็นกองทุนเปิดตราสารหนี้ 12 กองทุน กองทุนผสม 1 กองทุน
    และกองทุนที่ลงทุนในต่างประเทศอีก 1 กองทุน
    กองทุนที่จัดตั้งใหม่ส่วนใหญ่ยังคงเป็นกองทุนเปิดตราสารหนี้เนื่องจากนักลงทุนยังให้ความสนใจอย่างต่อเนื่องจากปี
    2548 โดยเฉพาะในกองทุนตราสารหนี้ระยะสั้น ตามรายละเอียดดังนี้(ล้านบาท)

+--------------------------------------+--------------+---------------+
| ลักษณะกองทุน                           | จำนวนกองทุน   | ม             |
|                                      |              | ูลค่าที่เสนอขายได้ |
+--------------------------------------+--------------+---------------+
| กองทุนรวมคุ้มครองเงินต้นอายุ 3-6 เดือน Roll | 4            | 5,176.87      |
| Over                                 |              |               |
+--------------------------------------+--------------+---------------+
| กองทุนรวมตราสารแห่งหนี้อายุ 3 เดือน Roll   | 4            | 4,427.85      |
| Over                                 |              |               |
+--------------------------------------+--------------+---------------+
| กองทุนตราสารหนี้ เปิดขายครั้งเดียว อายุ 3    | 4            | 3,700.04      |
| เดือน - 2 ปี                           |              |               |
+--------------------------------------+--------------+---------------+
| กองทุนผสม                             | 1            | 423.74        |
+--------------------------------------+--------------+---------------+
| กองทุนที่ลงทุนในต่างประเทศ                | 1            | 812.26        |
+--------------------------------------+--------------+---------------+
| รวม                                  | 14           | 14,540.76     |
+--------------------------------------+--------------+---------------+

-   บริษัท ธนชาตประกันชีวิต จำกัด ได้พัฒนาแบบประกันชีวิตออกจำหน่ายรวม 3 แบบประกัน
    ได้แก่

1.  ธนชาตอัลตร้า 5/1 เป็นกรมธรรม์แบบสะสมทรัพย์ที่มีระยะเวลาความคุ้มครอง 5 ปี ชำระเบี้ย
    ประกันภัยครั้งเดียว (Single Premium)
    ในอัตราเบี้ยประกันภัยเท่ากันทุกอายุทั้งเพศหญิงและ เพศชาย
    เป็นแบบประกันที่ให้ผลตอบแทนสูงมีเงินสดคืน (Bonus) ทุกสิ้นปีกรมธรรม์ในอัตราที่
    แน่นอนควบคู่ไปกับการประกันชีวิตตลอดระยะเวลาสัญญา

2.  ธนชาตปกป้อง เป็นรูปแบบการประกันชีวิตที่มีความโดดเด่นด้านความคุ้มครองที่หลากหลาย
    เพื่อเป็นการแบ่งเบาภาระ และเพิ่มหลักประกันความมั่นคงให้มากขึ้นกว่าการประกันชีวิตทั่วไป
    โดยมอบความคุ้มครองตลอด 365 วัน จากเหตุการณ์ไม่คาดฝันในทุกกรณี ทุกสถานการณ์

3.  ธนชาต Happy Tax เป็นกรมธรรม์แบบสะสมทรัพย์ที่มีระยะเวลาความคุ้มครอง 10 ปี
    ชำระเบี้ยประกันภัยระยะเวลา 10 ปี
    โดยมีความโดดเด่นในด้านผลประโยชน์สูงสุดจากการนำเบี้ยประกันภัยที่ชำระมาหักลดหย่อนภาษีเงินได้เป็นจำนวนสูงสุด
    50,000 บาทต่อปี อีกทั้งมีผลตอบแทนเงินสดคืน (Bonus)
    ทุกสิ้นปีกรมธรรม์ในอัตราที่แน่นอนและต่อเนื่องไปตลอดสัญญา 10 ปี

2.3 รางวัลเกียรติคุณ “กลุ่มธนชาต”

-   บริษัท ทุนธนชาต จำกัด (มหาชน)

-   ได้รับรางวัล SET Awards 2006 ในประเภท Best Corporate Governance Report
    Awards
    ซึ่งเป็นรางวัลที่มอบให้กับบริษัทจดทะเบียนที่ดีเด่นในด้านการรายงานการปฏิบัติตามหลักการกำกับดูแล
    กิจการที่ดี 15 ข้อ ตามที่ตลาดหลักทรัพย์แห่งประเทศไทยกำหนด

-   บริษัทหลักทรัพย์ ธนชาต จำกัด (มหาชน)

-   ได้รับรางวัล SET Award 2006 ในประเภทรางวัล BEX Most Active Brokerage
    House of the Year
    ในฐานะที่บริษัทหลักทรัพย์ซึ่งทำธุรกรรมซื้อขายตราสารหนี้ผ่านตลาดตราสารหนี้สูงสุดและต่อเนื่องอย่างสม่ำเสมอในรอบปี
    2548

-   บริษัทหลักทรัพย์จัดการกองทุน ธนชาต จำกัด (บลจ.ธนชาต) ได้รับรางวัล 2 รางวัล ได้แก่

-   Best Overall Group over Three Years Award 2005
    เป็นรางวัลสำหรับกองทุนรวมตราสารทุน กองทุนรวมตราสารหนี้ และกองทุนรวมผสม
    ที่มีผลการดำเนินงานโดยรวมทุกประเภทย้อนหลัง 3 ปีล่าสุดดีที่สุด ของปี 2005
    แต่ประกาศในปี 2006 ผู้ให้คือ Post/Lipper Thailand

-   Trusted Brands Award 2006 เป็นรางวัลสำหรับบริษัทที่ได้รับความไว้วางใจจากนักลงทุน
    ผู้ให้คือ Reader’s Digest (Thailand)

-   บริษัท ธนชาตประกันชีวิต จำกัด

-   ได้รับรางวัล "ตัวแทนคุณภาพดีเด่นแห่งชาติ" (Thailand National Quality Awards :
    TNQA) ประจำปี 2549 จำนวน 2 ท่าน ซึ่งจัดโดยสมาคมประกันชีวิตไทย โดยรางวัล TNQA
    เป็นการเชิดชูเกียรติคุณตัวแทนประกันชีวิต ผู้ผลิตผลงานคุณภาพดี
    และเพื่อเป็นแบบอย่างที่ดีแก่ตัวแทนประกันชีวิต

-   ได้รับรางวัล "ตัวแทนยอดเยี่ยมแห่งชาติ" (National Agents Of The Year Awards :
    NAA) ประจำปี 2549 จำนวน 1 ท่าน ซึ่งจัดโดยสมาคมตัวแทนประกันชีวิต โดยรางวัล NAA
    เป็นการเชิดชูเกียรติคุณตัวแทนประกันชีวิตที่มีผลงานคุณภาพดี สูงสุดลำดับ 1 -100

-   ได้รับ "คุณวุฒิ MDRT" (Million Dollar Round Table) ประจำปี 2549 จำนวน 1
    ท่าน ซึ่งจัดโดย The Premier Association of Financial Professionals
    การมอบคุณวุฒิ MDRT เพื่อให้ตัวแทนก้าวสู่การเป็นมืออาชีพระดับสากล มีความภาคภูมิใจ
    มีสิทธิใช้เครื่องหมายที่ทรงเกียรติของโลกของสมาคมมืออาชีพชั้นนำทางด้านการเงิน
    ซึ่งได้รับการยกย่องตามการจดลิขสิทธิ์ทั่วโลก

    2.4 ภาพรวมการประกอบธุรกิจของบริษัทฯ บริษัทย่อย และบริษัทร่วม

บริษัท ทุนธนชาต จำกัด (มหาชน) มีสถานะเป็นบริษัทแม่ของกลุ่มธนชาต
มีนโยบายการให้บริการทางการเงินอย่างครบวงจร แบ่งเป็น 5 กลุ่มหลัก ได้แก่

1.  ธุรกิจธนาคาร เป็นการดำเนินธุรกิจธนาคารภายใต้ชื่อ ธนาคาร ธนชาต จำกัด (มหาชน)
    โดยประกอบธุรกิจธนาคารพาณิชย์ตามที่กำหนดไว้ในพระราชบัญญัติการธนาคารพาณิชย์
    ให้บริการด้านเงินฝาก บริการให้สินเชื่อ และบริการอื่น ๆ

2.  ธุรกิจหลักทรัพย์ ได้แก่ บริษัทหลักทรัพย์ ธนชาต จำกัด (มหาชน)
    ดำเนินธุรกิจด้านนายหน้าซื้อขายหลักทรัพย์ และวาณิชธนกิจ บริษัทหลักทรัพย์จัดการกองทุน
    ธนชาต จำกัด ดำเนินธุรกิจจัดการกองทุนรวม กองทุนส่วนบุคคล และกองทุนสำรองเลี้ยงชีพ

3.  ธุรกิจประกัน ได้แก่ บริษัท ธนชาตประกันภัย จำกัด
    ดำเนินธุรกิจหลักในการรับประกันภัยรถยนต์ และรับประกันภัยอสังหาริมทรัพย์
    บริษัทธนชาตประกันชีวิต จำกัด
    ดำเนินธุรกิจหลักในการรับประกันชีวิตทั้งประเภทกลุ่มและประเภทสามัญ
    รวมถึงการรับประกันอุบัติเหตุ

4.  ธุรกิจบริหารสินทรัพย์ ได้แก่ บริษัทบริหารสินทรัพย์ เอ็นเอฟเอส จำกัด
    ดำเนินธุรกิจบริหารหนี้ด้อยคุณภาพที่รับโอนจากบริษัทเงินทุนธนชาต จำกัด (มหาชน)
    (ชื่อเดิม-ปัจจุบันคือบริษัท ทุนธนชาต จำกัด (มหาชน)) และบริษัทในเครือ
    บริษัทบริหารสินทรัพย์ แม๊กซ์ จำกัด
    ดำเนินธุรกิจหลักในการรับซื้อและบริหารหนี้ด้อยคุณภาพจากสถาบันการเงินอื่น

5.  ธุรกิจลีสซิ่ง บริษัทได้ลงทุนในบริษัท ธนชาตกรุ๊ปลีสซิ่ง จำกัดซึ่งเป็นบริษัทที่ถือหุ้นในบริษัทธนชาต
    ลีสซิ่ง 2000 จำกัด และบริษัทเนชั่นแนล ลีซซิ่ง จำกัด โดยบริษัท ธนชาตลีสซิ่ง 2000
    จำกัดดำเนินธุรกิจเช่าซื้อในพื้นที่ที่บริษัทแม่ไม่สามารถให้บริการได้ ส่วนบริษัท เนชั่นแนล ลีซซิ่ง
    จำกัด ทำธุรกรรมด้านลีสซิ่งให้กับบริษัทในกลุ่มธนชาต

  กลุ่มงานสนับสนุน ได้แก่ บริษัท ธนชาต แมเนจเม้นท์ แอนด์ เซอร์วิส จำกัด
  ดำเนินงานหลักด้านบริการงานบุคคลแก่บริษัทในกลุ่มธนชาต บริษัท
  ธนชาตกฎหมายและประเมินราคา จำกัด
  ดำเนินงานหลักด้านการให้บริการด้านกฎหมายและประเมินราคาแก่บริษัทในกลุ่มธนชาต บริษัท
  ธนชาตโบรกเกอร์ จำกัด
  ดำเนินธุรกิจเป็นนายหน้าประกันวินาศภัยให้แก่ลูกค้าของบริษัทในกลุ่มธนชาต

ในปี 2549 บริษัทฯและกลุ่มธนชาต ได้ดำเนินธุรกิจตามโครงสร้างตามแนวนโยบายสถาบันการเงิน
1 รูปแบบ (One-Presence) และในครึ่งปีหลัง โดยบริษัทฯ ร่วมกับธนาคารธนชาต
ได้เสนอขอจัดตั้งกลุ่มธุรกิจทางการเงิน ตามเกณฑ์การกำกับแบบรวมกลุ่ม (Consolidated
Supervision)
ซึ่งไม่มีการเปลี่ยนแปลงโครงสร้างการถือหุ้นบริษัทในกลุ่มธนชาตจากเดิมแต่อย่างไร
โดยมีบริการทางการเงินแบ่งเป็น 5 กลุ่มหลักดังนี้

2.5 โครงสร้างการถือหุ้นในกลุ่มธนชาตของบริษัทฯ ณ วันที่ 31 ธันวาคม 2549

2.6 นโยบายการแบ่งการดำเนินงานของบริษัทในกลุ่ม

กลุ่มธนชาตมีนโยบายที่จะให้บริการทางการเงินแบบครบวงจร
โดยบริษัทภายในกลุ่มแต่ละบริษัทสามารถนำเสนอหรือแนะนำบริการทางการเงินของทั้งกลุ่มให้ลูกค้าเลือกใช้บริการตามความเหมาะสมกับความต้องการของลูกค้าภายใต้ขอบเขตที่ทางการอนุญาต
ซึ่งปัจจุบันธนาคารได้ทำสัญญาเป็นผู้แนะนำบริการประกันภัย ประกันชีวิต บริการด้านธุรกิจหลักทรัพย์
การขายหน่วยลงทุนของกองทุนรวม ให้กับบริษัทในกลุ่มธนชาตแล้ว

ในส่วนของงานบริการหรืองานสนับสนุน
กลุ่มธนชาตมีแนวทางดำเนินงานในลักษณะเป็นศูนย์กลางที่ให้บริการแก่บริษัทในกลุ่มทั้งหมดตามความเหมาะสมของแต่ละงาน
เพื่อลดความซ้ำซ้อนในการปฏิบัติงานและประหยัดในเรื่องของขนาด โดยในปี 2549
มีการให้บริการงานสนับสนุนระหว่างบริษัทในกลุ่ม ดังนี้

บริษัท ทุนธนชาต จำกัด (มหาชน) ให้บริการด้านงานพัฒนาระบบงานและระเบียบคำสั่ง
งานตรวจสอบภายใน งานบัญชี งานกำกับกฎระเบียบและข้อบังคับ งานทรัพยากรบุคคล
งานระบบเทคโนโลยีและสารสนเทศ งานตรวจสอบเครดิตเช่าซื้อ งานอาคารสถานที่
งานธุรการจัดซื้อ และงานธุรการทรัพย์สิน

ธนาคารธนชาต จำกัด (มหาชน) ให้บริการด้านงานปฏิบัติการ งานควบคุมธุรกิจ
งานบริการตัวแทนเรียกเก็บและชำระหนี้ และงานธุรกิจพาณิชย์อิเล็กทรอนิกส์

บริษัท ธนชาตกฎหมายและประเมินราคา จำกัด ให้บริการด้านงานนิติกรรมสัญญา ที่ปรึกษากฎหมาย
งานฟ้องดำเนินคดี งานบังคับคดี และงานประเมินราคาหลักประกัน

บริษัท ธนชาตแมเนจเม้นท์ แอนด์ เซอร์วิส จำกัด ให้บริการด้านงานบริการพนักงาน

บริษัท ธนชาตโบรกเกอร์ จำกัด ให้บริการงานหลักด้านนายหน้าประกันวินาศภัย

2.7 นโยบายและกลยุทธ์ในการดำเนินธุรกิจของกลุ่มธนชาต

กลุ่มธนชาตมีนโยบายร่วมกัน ในการพิจารณากำหนดวิสัยทัศน์ พันธกิจ
ตลอดจนกลยุทธ์ในการประกอบธุรกิจของกลุ่มธนชาต

2.7.1 วิสัยทัศน์ของกลุ่มธนชาต

 “การเป็นกลุ่มธุรกิจที่ให้บริการทางการเงินครบวงจร มุ่งเน้นการสร้างสรรค์ความเป็นเลิศทางด้าน การบริการและการพัฒนาผลิตภัณฑ์ เพื่อที่จะสามารถตอบสนองทุกความต้องการทางการเงินของกลุ่มลูกค้าเป้าหมาย ภายใต้ความร่วมมือและความเป็นอันหนึ่งอันเดียวกันของทุกหน่วยงาน”

โดยวิสัยทัศน์ดังกล่าว ได้ถูกสร้างขึ้นจาก 3 พื้นฐานหลักคือ
การเป็นกลุ่มธุรกิจที่ให้บริการทางการเงินครบวงจรโดยมีธนาคารเป็นผู้นำเสนอบริการ
(Universal Banking) การตอบสนองความต้องการของลูกค้าเป็นหลัก (Customer Centric)
และความร่วมมือ ความเป็นหนึ่งเดียวกันของทุกหน่วยงาน (Synergy) ภายใต้ความเชื่อที่ว่า 3
พื้นฐานหลัก คือ ปัจจัยหลักที่จะทำให้กลุ่มธนชาต เป็น Fully Integrated Financial
Service ได้ในอนาคต

การทำธุรกิจการเงินครบวงจร (Universal Banking) จัดให้มีบริการทางการเงินครบวงจร
ในการที่จะนำเสนอผลิตภัณฑ์และบริการทางการเงินที่ตรงตามความต้องการของลูกค้ากลุ่มเป้าหมาย
ควบคู่กับมีช่องทางการบริการและเครือข่ายที่เข้าถึงลูกค้าเป้าหมายได้ในทุกๆ จุดบริการ
และครอบคลุมทุกพื้นที่ ที่ลูกค้าทั่วประเทศสามารถใช้บริการได้อย่างสะดวกและได้รับบริการที่ดี
โดยปัจจุบันธนชาตเป็นกลุ่มธุรกิจทางการเงินที่มีบริการทางการเงินครบ วงจร
ทั้งธุรกิจธนาคารพาณิชย์ ธุรกิจหลักทรัพย์ ธุรกิจหลักทรัพย์จัดการกองทุน ธุรกิจประกันภัย
และธุรกิจประกันชีวิต ทั้งนี้การพัฒนาผลิตภัณฑ์และบริการทางการเงินของธนชาตจากนี้ต่อไปคือ
การมุ่งเน้นการให้บริการทางอิเล็กทรอนิกส์ การเร่งขยายการเปิดสาขา
สำนักงานแลกเปลี่ยนเงินต่างประเทศ และเครื่องบริการอัตโนมัติ (ATM, ADM)
เพื่อขยายเครือข่ายการให้บริการลูกค้าได้อย่างครอบคลุมทั่วประเทศ

การสามารถตอบสนองทุกความต้องการของลูกค้า (Customer Centric)
ปรับกระบวนการบริการทางการเงินที่สามารถตอบสนองทุกความต้องการของลูกค้าแต่ละกลุ่มเป้าหมาย
โดยให้ความสำคัญต่อการปรับปรุงค้นคว้าและวิจัยรวมถึงการศึกษาพฤติกรรมของลูกค้า
เพื่อให้การพัฒนาผลิตภัณฑ์และการบริการสามารถที่จะ
ตอบสนองได้ตรงตามความต้องการของลูกค้ามากที่สุด
ทั้งนี้รวมถึงการพัฒนาระบบการบริหารฐานข้อมูล (Data Management Center)
เพื่อประโยชน์ในการนำข้อมูลมาใช้ในออกแบบผลิตภัณฑ์และพัฒนาการให้บริการต่อลูกค้ากลุ่มเป้าหมาย
นอกจากนี้ ธนชาตยังให้ความสำคัญในการให้บริการของพนักงานที่มีต่อลูกค้า
โดยพนักงานทุกคนจะเอาใจใส่ลูกค้าผ่านการสอบถามด้วยคำพูดที่ประทับใจ
สังเกตการใช้บริการที่ลูกค้าใช้เป็นประจำรวมทั้งการห่วงใยและพร้อมให้ความช่วย
เหลือแก่ลูกค้าเป็นอย่างดี

การผนึกพลังร่วมของบริษัทในกลุ่มและพนักงานเพื่อดำเนินธุรกิจเชิงรุก (Synergy)
การร่วมมือร่วมแรงใจ
ในการทำงานร่วมกันของบริษัทในกลุ่มธนชาตทุกบริษัทและพนักงานทุกระดับจนถึงผู้บริหาร
ในลักษณะการทำงานแบบบูรณาการ (Integrative) ก่อให้เกิดการดำเนินธุรกิจเชิงรุก
สอดรับกับแผนกลยุทธ์ของกลุ่มธนชาต
และเพื่อให้เกิดประสิทธิภาพและประสิทธิผลสูงสุดในการปฏิบัติงานกลุ่มธนชาต
จึงได้สนับสนุนที่จะเป็นองค์กรแห่งการเรียนรู้ (Learning Organization)
เพื่อประโยชน์ในการพัฒนาบุคลากรให้มีความรู้ความสามารถ (Know-how) และความชำนาญ
(Skill) ครอบคลุมธุรกิจทุกประเภทของกลุ่ม

2.7.2 พันธกิจ

-   พันธกิจต่อลูกค้า มุ่งพัฒนาคุณภาพผลิตภัณฑ์
    และยกระดับการให้บริการทางการเงินให้เป็นมาตรฐาน

-   พันธกิจต่อคู่แข่ง แข่งขันอย่างใสสะอาด โปร่งใส

-   พันธกิจต่อคู่ค้า สร้างความสัมพันธ์ที่ดีต่อคู่ค้า

-   พันธกิจต่อพนักงาน เป็นองค์กรแห่งการเรียนรู้
    เพื่อพัฒนาปรับปรุงคุณภาพบุคลากรทุกระดับอย่างต่อเนื่อง

-   พันธกิจต่อผู้ถือหุ้น ให้ความสำคัญในเรื่องผลประโยชน์ผู้ถือหุ้น

-   พันธกิจต่อสังคม เป็นองค์กรที่ดีในสังคม เคารพในกฎระเบียบของทางการ

    2.7.3 กลยุทธ์ในการประกอบธุรกิจกลุ่มธนชาต

-   ร่วมพิจารณากำหนดวิสัยทัศน์ เป้าหมาย และแนวการดำเนินธุรกิจ
    เพื่อให้มีการประสานพลังทางธุรกิจและการดำเนินการมุ่งสู่วิสัยทัศน์และพันธกิจร่วมกัน

-   กำหนดให้บริษัทในกลุ่มจัดทำงบประมาณและแผนงานประจำปี และแผนงาน 3 – 5 ปี
    เสนอพิจารณาเป็นประจำทุกปี

-   กำหนดให้บริษัทในกลุ่ม รายงานผลการดำเนินงานต่อบริษัท ทุนธนชาต จำกัด (มหาชน)
    ซึ่งเป็นบริษัทแม่ของกลุ่มเป็นประจำรายเดือน และจัดใหัมีการทบทวนเป้าหมาย
    งบประมาณร่วมกันทุกงวดกลางปี

    2.8 โครงสร้างรายได้

รายได้หลักของบริษัทฯ ได้แก่
รายได้ดอกเบี้ยและเงินปันผลและส่วนแบ่งกำไรจากเงินลงทุนในบริษัทย่อยและบริษัทร่วมตามวิธีส่วนได้เสียสุทธิ
โดยโครงสร้างรายได้ระหว่างปี 2547-2549 มีดังนี้

+-------------------------------------+--------+-------+--------+------+
| กลุ่มธุรกิจ                             | 2549   |       | 2548   |      |
+=====================================+========+=======+========+======+
|                                     | ล้านบาท | %     | ล้านบาท | %    |
+-------------------------------------+--------+-------+--------+------+
| รายได้ดอกเบี้ยและเงินปันผล               |        |       |        |      |
+-------------------------------------+--------+-------+--------+------+
| เงินให้สินเชื่อ                          | 145.13 | 5.24  | 639.54 | 1    |
|                                     |        |       |        | 0.45 |
+-------------------------------------+--------+-------+--------+------+
| รายการระหว่างธนาคารและตลาดเงิน        | 96.42  | 3.48  | 261.21 | 4.27 |
+-------------------------------------+--------+-------+--------+------+
| การให้เช่าซื้อและสัญญาเช่าการเงิน          | 4,     | 1     | 6,     | 10   |
|                                     | 325.80 | 56.26 | 309.98 | 3.09 |
+-------------------------------------+--------+-------+--------+------+
| เงินลงทุน                             | 137.67 | 4.97  | 236.48 | 3.86 |
+-------------------------------------+--------+-------+--------+------+
| รวมรายได้ดอกเบี้ยและเงินปันผล            | 4,     | 1     | 7,     | 12   |
|                                     | 705.02 | 69.95 | 447.21 | 1.67 |
+-------------------------------------+--------+-------+--------+------+
| หัก ค่าใช้จ่ายดอกเบี้ย                    | 4,     | 1     | 3,     | 6    |
|                                     | 135.26 | 49.37 | 715.11 | 0.70 |
+-------------------------------------+--------+-------+--------+------+
| รายได้ดอกเบี้ยและเงินปันผลสุทธิ            | 569.76 | 20.58 | 3,     | 6    |
|                                     |        |       | 732.10 | 0.97 |
+-------------------------------------+--------+-------+--------+------+
| รายได้ที่มิใช่ดอกเบี้ย                     |        |       |        |      |
+-------------------------------------+--------+-------+--------+------+
| กำไร(ขาดทุน)จากเงินลงทุน               | 130.26 | 4.71  | (      | (0   |
|                                     |        |       | 41.33) | .68) |
+-------------------------------------+--------+-------+--------+------+
| ส่วนแบ่งกำไร(ขาดทุน)จากเงินลงทุนใ        |        |       |        |      |
| นบริษัทย่อยและบริษัทร่วมตามวิธีส่วนได้เสีย-สุทธิ |        |       |        |      |
+-------------------------------------+--------+-------+--------+------+
| ธนาคารธนชาต จำกัด (มหาชน)            | 176.95 | 6.38  | 513.29 | 8.39 |
+-------------------------------------+--------+-------+--------+------+
| บริษัทหลักทรัพย์ ธนชาต จำกัด (มหาชน)      | 227.58 | 8.22  | 120.39 | 1.97 |
+-------------------------------------+--------+-------+--------+------+
| บริษัทหลักทรัพย์จัดการกองทุน ธนชาต จำกัด    | 40.55  | 1.47  | 26.00  | 0.42 |
| (มหาชน)                             |        |       |        |      |
+-------------------------------------+--------+-------+--------+------+
| บริษัท ธนชาตประกันภัย จำกัด              | 32.50  | 1.17  | (      | (0   |
|                                     |        |       | 14.32) | .23) |
+-------------------------------------+--------+-------+--------+------+
| บริษัท ธนชาตประกันชีวิต จำกัด             | 120.87 | 4.37  | 113.36 | 1.85 |
+-------------------------------------+--------+-------+--------+------+
| บริษัทบริหารสินทรัพย์ เอ็น เอฟ เอส จำกัด    | 320.61 | 11.58 | 626.63 | 1    |
|                                     |        |       |        | 0.24 |
+-------------------------------------+--------+-------+--------+------+
| บริษัทบริหารสินทรัพย์ แม๊กซ์ จำกัด           | 179.79 | 6.50  | 35.32  | 0.58 |
+-------------------------------------+--------+-------+--------+------+
| อื่นๆ                                 | 243.38 | 8.79  | 83.64  | 1.36 |
+-------------------------------------+--------+-------+--------+------+
| ค่าธรรมเนียมและบริการ                  | 1.17   | 0.04  | 27.63  | 0.45 |
+-------------------------------------+--------+-------+--------+------+
| ส่วนลดค่าเบี้ยประกันภัยรับ                 | 69.10  | 2.50  | 262.49 | 4.29 |
+-------------------------------------+--------+-------+--------+------+
| กำไรจากทรัพย์สินรอการขาย               | 20.55  | 0.74  | 114.30 | 1.87 |
+-------------------------------------+--------+-------+--------+------+
| รายได้อื่น                             | 635.32 | 22.95 | 521.46 | 8.52 |
+-------------------------------------+--------+-------+--------+------+
| รวมรายได้ที่มิใช่ดอกเบี้ย                  | 2,     | 79.42 | 2,     | 3    |
|                                     | 198.63 |       | 388.86 | 9.03 |
+-------------------------------------+--------+-------+--------+------+
| รวมรายได้                            | 2,     | 1     | 6,     | 10   |
|                                     | 768.39 | 00.00 | 120.96 | 0.00 |
+-------------------------------------+--------+-------+--------+------+

หมายเหตุ ปี 2549 บริษัทฯ มีรายได้ลดลงจากปี 2548 เนื่องจากการที่บริษัทฯ โอนธุรกรรมต่างๆ
ไปให้บริษัทย่อยดำเนินการ ประกอบกับบริษัทฯ มีค่าใช้จ่ายดอกเบี้ยเพิ่มขึ้นจากปี 2548
เนื่องจากอัตราดอกเบี้ยเพิ่มสูงขึ้นตามภาวะตลาด อีกทั้งบริษัทฯ มีรายได้ที่มิใช่ดอกเบี้ยลดลงจากปี
2548 สาเหตุที่สำคัญมาจากผลประกอบการที่ลดลงของธนาคารและบริษัทบริหารสินทรัพย์ ทั้งนี้
สามารถดูรายละเอียดเพิ่มเติมได้ ส่วนที่ 2 หน้า 12-55-12-56

  -------------------------------------------------------------------------------------
  กลุ่มธุรกิจ                                                          2547       
  ---------------------------------------------------------------- ---------- ---------
                                                                   ล้านบาท     %

  รายได้ดอกเบี้ยและเงินปันผล                                                       

  เงินให้กู้ยืมและเงินฝาก                                                756.03     10.47

  การให้เช่าซื้อและสัญญาเช่าการเงิน                                       5,244.52   72.64

  เงินลงทุน                                                          475.89     6.59

  รวมรายได้ดอกเบี้ยและเงินปันผล                                         6,476.44   89.70

  หัก ค่าใช้จ่ายดอกเบี้ย                                                 2,217.97   30.72

  รายได้ดอกเบี้ยและเงินปันผลสุทธิ                                         4,258.47   58.98

  รายได้ที่มิใช่ดอกเบี้ย                                                             

  กำไรจากเงินลงทุน                                                   173.69     2.41

  ส่วนแบ่งกำไร(ขาดทุน)จากเงินลงทุนในบริษัทย่อยและบริษัทร่วมตามวิธีส่วนได้เสียสุทธิ              

  ธนาคารธนชาต จำกัด (มหาชน)                                         807.94     11.19

  บริษัทหลักทรัพย์ ธนชาต จำกัด (มหาชน)                                   295.99     4.10

  บริษัทหลักทรัพย์จัดการกองทุน ธนชาต จำกัด                                 47.25      0.65

  บริษัท ธนชาตประกันภัย จำกัด                                           48.75      0.67

  บริษัท ธนชาตประกันชีวิต จำกัด                                          (37.45)    (0.52)

  บริษัทบริหารสินทรัพย์ เอ็น เอฟ เอส จำกัด                                 359.45     4.98

  บริษัทบริหารสินทรัพย์ แม๊กซ์ จำกัด                                        286.35     3.97

  อื่นๆ                                                              132.26     1.83

  ค่าธรรมเนียมและบริการ                                               19.61      0.27

  ส่วนลดค่าเบี้ยประกันภัยรับ                                              382.06     5.29

  กำไรจากการรับชำระหนี้/ตีโอนสินทรัพย์ชำระหนี้                              4.53       0.06

  กำไรจากทรัพย์สินรอการขาย                                            64.83      0.90

  รายได้อื่น                                                          376.58     5.22

  รวมรายได้ที่มิใช่ดอกเบี้ย                                               2,961.84   41.02

  รวมรายได้                                                         7,220.31   100.00
  -------------------------------------------------------------------------------------

การเปลี่ยนแปลงนโยบายการบัญชี/มาตรฐานการบัญชีใหม่ที่ประกาศใช้

ในเดือนตุลาคม 2549 สภาวิชาชีพบัญชีได้ออกประกาศสภาวิชาชีพบัญชี ฉบับที่ 26/2549 เรื่อง
มาตรฐานการบัญชี ฉบับที่ 44 เรื่อง งบการเงินรวมและการบัญชีสำหรับเงินลงทุนในบริษัทย่อย
(แก้ไขเพิ่มเติมครั้งที่ 1) โดยให้แก้ไขการบันทึกบัญชีเงินลงทุนในบริษัทย่อย
กิจการที่มีอำนาจควบคุมร่วม
และบริษัทร่วมในงบการเงินเฉพาะกิจการจากวิธีส่วนได้เสียมาเป็นวิธีราคาทุน
โดยกิจการที่ไม่ประสงค์จะใช้วิธีราคาทุนในปี 2549 ก็ให้ใช้วิธีส่วนได้เสียตามเดิมจนถึงสิ้นปี 2549
และให้ใช้วิธีราคาทุนเริ่มตั้งแต่วันที่ 1 มกราคม 2550

ทั้งนี้บริษัทฯจะเปลี่ยนแปลงวิธีการบันทึกบัญชีในปี 2550 ซึ่งการเปลี่ยนแปลงนี้จะมีผลทำให้บริษัทฯ
ต้องปรับปรุงงบการเงินเฉพาะกิจการสำหรับปี 2549 ที่แสดงเปรียบเทียบในงบการเงินสำหรับปี
2550 ใหม่ ซึ่งจะมีผลทำให้กำไรสุทธิในงบการเงินเฉพาะกิจการสำหรับปี 2549
ลดลงเป็นจำนวนเงินประมาณ 113 ล้านบาท (0.08 บาทต่อหุ้น) และส่วนของผู้ถือหุ้นในงบดุล ณ
วันที่ 31 ธันวาคม 2549 ลดลงเป็นจำนวนเงินประมาณ 385 ล้านบาท

2.9 เป้าหมายการดำเนินธุรกิจ

เป้าหมายการดำเนินธุรกิจแต่ละปี บริษัทฯได้มีการพิจารณาและกำหนดเป้าหมายในการดำเนินธุรกิจ
โดยมีการจัดทำสมมติฐานปัจจัยต่าง ๆ ที่เกี่ยวข้องในการประกอบธุรกิจ
และกำหนดเป้าหมายเป็นจำนวนที่ชัดเจนแยกตามสายธุรกิจ
รวมถึงการขยายฐานลูกค้าซึ่งถือเป็นเป้าหมายหลัก
โดยจะมีการติดตามและประเมินผลการปฏิบัติงานตามกำหนดเวลาที่ตกลงไว้
ซึ่งจะมีการพิจารณาปรับปรุงแผนงานในกลางปี
กรณีปัจจัยที่เป็นสมมติฐานในการจัดทำแผนงานมีการเปลี่ยนแปลงอย่างมีนัยสำคัญ หรือมีสถานการณ์ใด
ๆ ที่มีผลกระทบจากการดำเนินธุรกิจของธนาคารพาณิชย์โดยตรง
ก็อาจจะมีการเปลี่ยนแปลงเป้าหมายธุรกิจ เพื่อให้เหมาะสมต่อปัจจัยที่เปลี่ยนแปลงไป